कार्तिका दीपम (तेलुगु)

कार्तिका दीपम भारतीय तेलुगु भाषा की एक टेलीविजन श्रृंखला है जो स्टार माँ पर प्रसारित होती है। इस  श्रृंखला के दो सीज़न हैं। पहला सीज़न मलयालम टेलीविज़न श्रृंखला करुथमुथु का रीमेक है जिसका प्रसारण एशियानेट पर होता था। कार्तिका दीपम का प्रीमियर 16 अक्टूबर 2017 को हुआ तथा कुछ महीनों के बाद ही यह श्रृंखला भारतीय और तेलुगु शीर्ष रेटेड टेलीविजन कार्यक्रमों में से एक बन गई। 23 जनवरी 2023 को यह श्रृंखला समाप्त हुई। 25 मार्च 2024 को श्रृंखला के दूसरे सीज़न कार्तिका दीपम - इडी नव वसंतम का प्रीमियर हुआ जो स्टार विजय पर प्रसारित होने वाली तमिल टीवी श्रृंखला चेल्लम्मा का रीमेक है।
कहानी
कार्तिक एक डॉक्टर है जो अपनी दोस्त दीपा की दयालुता और उदारता की प्रशंसा करते हुए उससे प्यार करने लगता है। कार्तिक का भाई आदित्य, दीपा की सौतेली बहन श्राव्या से प्यार करने लगता है। आदित्य और कार्तिक की मां सौंदर्या, श्राव्या के माता-पिता के साथ मिलकर आदित्य और श्राव्या की शादी की योजना बनाती है। शुरू में तो श्राव्या खुश होती है क्योंकि उसे गलती से लगता है कि उसकी शादी कार्तिक से तय हो गई है लेकिन जब बाद में उसे जब पता चलता है कि उसकी शादी आदित्य से होने वाली है तब वह आत्महत्या करने की धमकी देती है। 

इस बीच कार्तिक दीपा से शादी करने की योजना बनाता है लेकिन दीपा के माता-पिता इस पर राज़ी नहीं हैं। यह जोड़ा गुप्त रूप से विवाह कर लेता है तथा एक पार्टी में अपनी शादी की घोषणा करता है जिससे सौंदर्या और श्राव्या नाराज हो जाती हैं। आदित्य और श्रव्या की शादी हो जाती है लेकिन श्रव्या इस शादी से खुश नहीं है।
सन्दर्भ

बाहरी कड़ियाँ

श्रेणी:भारतीय टेलीविजन धारावाहिक